* தமிழர் பண்பாடு, கலாச்சாரம், ஆன்மீகம் ஆகியவற்றில் மதுரைக்கு என தனியான சில பாரம்பரியமும், சிறப்பும் உள்ளது. அந்த வகையில் ஒன்று தான் ஜல்லிக்கட்டு. இந்த வீர விளையாட்டுக்கு முதன்மை மாவட்டமாக இருக்கும் மதுரையின் பாரம்பரியத்தை பறைசாற்றும் வகையில், ஜல்லிக்கட்டு சிலை ஆரப்பாளையம் ரவுண்டானாவில், மாநகராட்சி அமைத்துள்ளது. ஜல்லிக்கட்டு காளையை ஒரு வீரன் தழுவுது போல உள்ள இந்த சிலை ஒரே கல்லில் வடிவமைக்கப்பட்டு உள்ளது.